CELEX: C2005/069/25
Language: lt
Date: 2005-03-19 00:00:00
Title: 2005 m. sausio 18 d. Pirmosios Instancijos Teismo sprendimas Byloje T-93/02 Confédération nationale du Crédit mutuel prieš Europos Bendrijų Komisiją (Valstybės pagalba — Prancūzijos Respublikos Crédit mutuel naudai taikomos priemonės — Livret bleu — Sprendimas 2003/216/EB — Pareiga motyvuoti — Ieškinys dėl panaikinimo)

19.3.2005   
            
            
               LT
            
            
               Europos Sąjungos oficialusis leidinys
            
            
               C 69/13
            
         
      PIRMOSIOS INSTANCIJOS TEISMO SPRENDIMAS
   
   2005 m. sausio 18 d.
   Byloje T-93/02 Confédération nationale du Crédit mutuel prieš Europos Bendrijų Komisiją (1)
   
   (Valstybės pagalba - Prancūzijos Respublikos Crédit mutuel naudai taikomos priemonės - Livret bleu - Sprendimas 2003/216/EB - Pareiga motyvuoti - Ieškinys dėl panaikinimo)
   (2005/C 69/25)
   Proceso kalba: prancūzų
   Byloje T-93/02 Confédération nationale du Crédit mutuel, įsteigta Paryžiuje (Prancūzija), atstovaujama advokato A. Carnelutti, palaikoma Prancūzijos Respublikos, atstovaujamos G. de Bergues ir F. Million, nurodžiusių adresą dokumentams įteikti Liuksemburge, prieš Europos Bendrijų Komisiją, atstovaujamą G. Rozet, nurodžiusio adresą dokumentams įteikti Liuksemburge, dėl prašymo panaikinti 2002 m. sausio 15 d. Komisijos sprendimą 2003/216/EB dėl Prancūzijos Respublikos suteiktos valstybės pagalbos Crédit mutuel (OL 2003, L 88, p. 39), kompensacijos perviršio, sumokėto už santaupų surinkimo ir valdymo išlaidas Livret bleu sistemoje, forma, Pirmosios instancijos teismas (antroji išplėstinė kolegija), kurį sudaro pirmininkas J. Pirrung, teisėjai V. Tilli, A. W. H. Meij, M. Vilaras ir N. J. Forwood; sekretorius: vyriausiasis administratorius J. Palacio González, 2005 m. sausio 18 d. priėmė sprendimą, kurio rezoliucinėje dalyje nurodyta:
   
               1)
            
            
               Panaikinti 2002 m. sausio 15 d. Komisijos sprendimą 2003/216/EB dėl Prancūzijos Respublikos suteiktos valstybės pagalbos Crédit mutuel.
            
         
               2)
            
            
               Komisija padengia savo ir ieškovo bylinėjimosi išlaidas.
            
         
               3)
            
            
               Prancūzijos Respublika padengia savo bylinėjimosi išlaidas.
            
         
      (1)  OL C 131, 2002 6 1.